text: भारतीय पूर्व क्रिकेटर और पंजाब में कांग्रेस सरकार के मंत्री नवजोत सिंह सिद्धू जब पाकिस्तान गए थे तो उनके दौरे को लेकर काफी विवाद हुआ था। यहां पर सिद्धू पाक आर्मी चीफ जनरल कमर जावेद बाजवा से गले मिले थे। उनके गर्मजोशी से गले मिलने को लेकर काफी आलोचना हुई। लेकिन कहा जा रहा है कि सिद्धू के प्रयासों का ही नतीजा है जो पाक गलियारा को खोलने पर राजी हुआ है। सिद्धू ने जनरल बाजवा से गले मिलने पर जब मीडिया को जानकारी दी तो उन्होंने कहा था, ‘पाकिस्तान, भारतीयों के लिए करतारपुर साहिब के दरवाजे खोलने का फैसला ले सकता है और इसलिए ही मैंने उन्हें गले लगाया था।’